Ontploffing laat Kempton Park sonder krag | Netwerk24
Ontploffing laat Kempton Park sonder krag
08 Junie 2019 17:48
Die kragtoevoer na dele van Kempton Park sal teen Saterdag omstreeks middernag herstel word, maar in die talle ander gebiede sal die ligte eers teen Sondag omstreeks 18:00 weer brand.
Van Riebeeck-park behoort teen middernag weer krag te hê.
Dit kom nadat groot dele van Kempton Park teen Saterdagmiddag steeds sonder elektrisiteit was nadat ’n transformator by ’n substasie vermoedelik die oggend ontplof het.
Die stadsraad het Saterdagoggend gesê daar is groot skade, maar die omvang daarvan sal eers bepaal kan word sodra dit veilig is vir werkers om by die substasie in te gaan.
Nooddienste is intussen na die toneel ontbied.
Buurte wat geraak is deur die kragonderbreking, sluit in dele van Birchleigh, Allen Grove, Nimrodpark, Witfontein, Glen Marais, Van Riebeeck-park, Terenure en Edleen. Die kragtoevoer na van dié dele is deur die dag herstel.
POWER UPDATE: KEMPTON PARK - power set to be restored in Van Riebeeck Park by around midnight and other affected areas by Sunday around 18h00. Damage to the substation is extensive. @KemptonExpress
— CITY OF EKURHULENI (@City_Ekurhuleni) June 8, 2019
Die substasie om Kempton Park waar ’n transformator ontplof het. Foto: Twitter/ Stad Ekurhuleni
Die skade by die substasie in Kempton Park. Foto: Verskaf
Nog ’n foto van die skade weens ’n ontploffing by ’n substasie in Kempton Park. Foto: Verskaf
Meer oor: Kempton Park | Ontploffing | Kragonderbreking | Kragstasie
Groot dele van Pretoria sonder krag
Meer as 4 000 sedert Saterdag sonder krag